તન્ના દંપતીએ તેમની સેવાને માત્ર વડીલો પૂરતી સીમિત નથી રાખી, પરંતુ સમાજના કોઈ પણ વર્ગ તેમની સેવાથી દૂર નથી. ભાંડુપના આદિવાસી વિસ્તારમાં એવા 50 પરિવાર છે, જેને ટ્રસ્ટ તરફથી દર મહિનાના પ્રથમ રવિવારે 15-16 કિલો અનાજનું વિતરણ કરવામાં આવે છે. તેમને કરિયાણાની બાકીની વસ્તુ, જેમ કે તેલ, ખાંડ અને બાકીનો જરૂરિયાતનો સામાન પણ આપવામાં આવે છે. નિમેશના જન્મદિવસ 5 ઓગસ્ટ 2013થી શરૂ થયેલી આ સેવાથી એવા ઘણા જરૂરિયાતમંદ અને ગરીબ પરિવારને રોટલો પૂરો પડે છે, જેમના માટે બે સમયનું જમવાનું મેળવવાનું પણ મુશ્કેલ હતું. બાળકો પણ તેમની સેવાથી દૂર નથી. એક વાર એમ જ પોતાના મિત્રોની સાથે મુંબઈની પાસે આવેલી દહાનુની સરકારી સ્કૂલોમાં જઈને જોયું કે બાળકોના પગમાં ચપ્પલ પણ નહોતાં, અને ઠંડીથી બચવાનું કોઈ સાધન પણ નહોતું. તેમણે તે જ સમયે બાળકોની મદદ કરવાનું નક્કી કરી લીધું.